คำสั่งหัวหน้าคณะรักษาความสงบแห่งชาติคำสั่งหัวหน้าคณะรักษาความสงบแห่งชาติที่ ๒/๒๕๖๑เรื่องการจัดสรรภารกิจและบุคลากรของสำนักงานทรัพยากรน้ำแห่งชาติ ตามที่ได้มีคำสั่งหัวหน้าคณะรักษาความสงบแห่งชาติที่ ๔๖/๒๕๖๐ เรื่อง การจัดตั้งสำนักงานบริหารจัดการทรัพยากรน้ำแห่งชาติ ลงวันที่๒๕ ตุลาคม พุทธศักราช ๒๕๖๐ นั้น เพื่อให้การดำเนินการของสำนักงานดังกล่าวเป็นไปอย่างมีประสิทธิภาพมีความต่อเนื่องสอดคล้องกับกฎหมาย ระเบียบ ประกาศ คำสั่งต่าง ๆที่เกี่ยวข้องสามารถขับเคลื่อนนโยบายและแผนยุทธศาสตร์ การบริหารจัดการทรัพยากรน้ำและสามารถจัดทำงบประมาณแบบบรรณาการเชิงยุทธศาสตร์ ประจำปีงบประมาณ พ.ศ. ๒๕๖๒เรื่อง การบริหารจัดการทรัพยากรน้ำได้ทันต่อระยะเวลาการดำเนินการรวมทั้งเข้าสร่กระบวนการจัดทำยุทธศาสตร์การบริหารจัดการทรัพยากรน้ำในระยะ๒๐ ปี ได้อย่างสัมฤทธิ์ผลอันจะเป็นประโยชน์ต่อการปฏิรูประบบการบริหารจัดการทรัพยากรน้ำตามแนวทางการปฏิรูปประเทศ ด้านการบริหารราชการแผ่นดินด้านเศรษฐกิจ และด้านทรัพยากรธรรมชาติ ตามมาตรา ๒๕๘ (ช.) ด้านอื่น ๆ (๑)ของรัฐธรรมนูญแห่งราชอาณาจักรไทยอาศัยอำนาจตามความในมาตรา๒๖๕ ของรัฐธรรมนูญแห่งราชอาณาจักรไทย ประกอบกับ มาตรา ๔๔ ของรัฐธรรมนูญแห่งราชอาณาจักรไทย(ฉบับชั่วคราว) พุทธศักราช ๒๕๕๗ หัวหน้าคณะรักษาความสงบแห่งชาติโดยความเห็นชอบของคณะรักษาความสงบแห่งชาติ จึงมีคำสั่ง ดังต่อไปนี้ข้อ ๑ให้เปลี่ยนชื่อสำนักงานบริหารจัดการทรัพยากรน้ำแห่งชาติ ตามคำสั่งหัวหน้าคณะรักษาความสงบแห่งชาติที่ ๔๖/๒๕๖๐ เรื่อง การจัดตั้งสำนักงานบริหารจัดการทรัพยากรน้ำแห่งชาติ ลงวันที่๒๕ ตุลาคม พุทธศักราช ๒๕๖๐ เป็นสำนักงานทรัพยากรน้ำแห่งชาติให้ผู้อำนวยการสำนักงานบริหารจัดการทรัพยากรน้ำแห่งชาติตามคำสั่งในวรรคหนึ่งเป็นเลขาธิการสำนักงานทรัพยากรน้ำแห่งชาติข้อ ๒ให้ข้าราชการ พนักงานราชการ และลูกจ้างประจำของกรมชลประทาน และกรมทรัพยากรน้ำตามบัญชีรายชื่อที่นายกรัฐมนตรีหรือรองนายกรัฐมนตรีที่นายกรัฐมนตรีมอบหมายประกาศกำหนดมาปฏิบัติราชการหรือปฏิบัติงานในสำนักงานทรัพยากรน้ำแห่งชาติมีกำหนดเวลาหนึ่งร้อยแปดสิบวันนับแต่วันที่ได้ไปรายงานตัวต่อเลขาธิการสำนักงานทรัพยากรน้ำแห่งชาติเมื่อครบกำหนดเวลาตามวรรคหนึ่งแล้วข้าราชการและพนักงานราชการที่มาปฏิบัติราชการ หรือปฏิบัติงานผู้ใดประสงค์จะได้รับการแต่งตั้งเป็นข้าราชการหรือได้รับการจ้างเป็นพนักงานราชการ ในอัตราของสำนักงานทรัพยากรน้ำแห่งชาติ ให้แสดงความจำนงเป็นหนังสือต่อเลขาธิการสำนักงานทรัพยากรน้ำแห่งชาติภายในสามสิบวันก่อนครบกำหนดเวลาดังกล่าวเว้นแต่เลขาธิการสำนักงานทรัพยากรน้ำแห่งชาติเห็นสมควรจะแต่งตั้งข้าราชการหรือทำสัญญาจ้างพนักงานราชการก่อนครบกำหนดระยะเวลาตามวรรคหนึ่งก็ได้ให้เลขาธิการสำนักงานทรัพยากรน้ำแห่งชาติแต่งตั้งข้าราชการหรือทำสัญญาจ้างพนักงานราชการที่มาปฏิบัติราชการหรือปฏิบัติงานตามวรรคสองและได้ผ่านการคัดเลือกตามหลักเกณฑ์ที่สำนักงานคณะกรรมการข้าราชการพลเรือน และสำนักงานทรัพยากรน้ำแห่งชาติกำหนดเป็นข้าราชการหรือพนักงานราชการในกรอบอัตรากำลังของสำนักงานทรัพยากรน้ำแห่งชาติในกรณีที่ข้าราชการหรือพนักงานราชการที่มาปฏิบัติราชการหรือปฏิบัติงานผู้ใดไม่ประสงค์จะได้รับการแต่งตั้งเป็นข้าราชการหรือได้รับการจ้างเป็นพนักงานราชการในกรอบอัตรากำลังของสำนักงานทรัพยากรน้ำแห่งชาติหรือไม่ได้รับการคัดเลือกตามวรรคสาม ให้ข้าราชการหรือพนักงานราชการผู้นั้นกลับไปปฏิบัติราชการหรือปฏิบัติงานในส่วนราชการต้นสังกัดเดิม ในชื่อตำแหน่งในสายงานเดิม หรือตำแหน่งที่ไม่ต่ำกว่าเดิมให้การไปรายงานตัวและการส่งมอบงานของข้าราชการพนักงานราชการ และลูกจ้างประจำที่มาปฏิบัติราชการหรือปฏิบัติงานในสำนักงานทรัพยากรน้ำแห่งชาติถือปฏิบัติตามกฎระเบียบของทางราชการข้อ ๓ให้ข้าราชการ พนักงานราชการ และลูกจ้างประจำที่มาปฏิบัติราชการหรือปฏิบัติงานในสำนักงานทรัพยากรน้ำแห่งชาติยังคงได้รับเงินเดือนเงินประจำตำแหน่ง ค่าจ้าง ค่าตอบแทน สวัสดิการ และประโยชน์ตอบแทนอย่างอื่นเช่นเดิมจากส่วนราชการต้นสังกัดเดิมและให้ส่วนราชการต้นสังกัดเดิมงดการย้ายข้าราชการ พนักงานราชการ และลูกจ้างประจำดังกล่าวเว้นแต่การย้ายเพื่อเลื่อนตำแหน่งสูงขึ้นข้อ ๔ให้โอนบรรดาหน้าที่และอำนาจเกี่ยวกับการปฏิบัติตามกฎหมาย กฎ ระเบียบ ข้อบังคับประกาศ คำสั่ง และมติคณะรัฐมนตรีของส่วนราชการในกรมชลประทาน และของข้าราชการ พนักงานราชการและลูกจ้างประจำของส่วนราชการในกรมชลประทาน ดังต่อไปนี้ ไปเป็นหน้าที่ และอำนาจของสำนักงานทรัพยากรน้ำแห่งชาติหรือของข้าราชการ พนักงานราชการ และลูกจ้างประจำของสำนักงานทรัพยากรน้ำแห่งชาติแล้วแต่กรณี(๑) สำนักบริหารโครงการเฉพาะงานเกี่ยวกับการศึกษา วิเคราะห์และวางแผนการพัฒนาแหล่งน้ำเพื่อจัดทำแผนยุทธศาสตร์การบริหารจัดการทรัพยากรน้ำและงานวิเคราะห์ ติดตาม และประเมินผลการดำเนินการตามแผนยุทธศาสตร์การบริหารจัดการทรัพยากรน้ำ(๒) สำนักบริหารจัดการน้ำและอุทกวิทยาเฉพาะงานเกี่ยวกับการวิเคราะห์และเสนอแนะนโยบายเกี่ยวกับการบริหารจัดการน้ำในระดับข้ามลุ่มน้ำและงานเฝ้าระวัง วิเคราะห์ พยากรณ์ กำกับ ตรวจสอบ ติดตามและประเมินผลการบริหารจัดการน้ำในภาพรวมของประเทศข้อ ๕ให้โอนบรรดากิจการ ทรัพย์สิน งบประมาณ สิทธิ หนี้ ภาระผูกพันและให้โอนข้าราชการ พนักงานราชการ ลูกจ้างประจำ และอัตรากำลังของส่วนราชการตามข้อ๔ และส่วนราชการอื่นในกรมชลประทาน จำนวน ๕๖ อัตรา ตามที่อธิบดีกรมชลประทานกำหนดไปเป็นของสำนักงานทรัพยากรน้ำแห่งชาติข้อ ๖ ให้โอนบรรดาหน้าที่และอำนาจเกี่ยวกับการปฏิบัติตามกฎหมายกฎ ระเบียบ ข้อบังคับ ประกาศ คำสั่ง และมติคณะรัฐมนตรีของส่วนราชการในกรมทรัพยากรน้ำและของข้าราชการ พนักงานราชการ และลูกจ้างประจำของส่วนราชการในกรมทรัพยากรน้ำ ดังต่อไปนี้ไปเป็นหน้าที่ และอำนาจของสำนักงานทรัพยากรน้ำแห่งชาติ หรือของข้าราชการพนักงานราชการ และลูกจ้างประจำของสำนักงานทรัพยากรน้ำแห่งชาติ แล้วแต่กรณี(๑) ศูนย์ป้องกันวิกฤตน้ำ เฉพาะงานเกี่ยวกับงานศึกษา วิเคราะห์ และการกำหนดพื้นที่เสี่ยงภัยเกี่ยวกับน้ำในภาพรวมของประเทศและงานเสนอแนะแผนแม่บทและมาตรการในการป้องกันและแก้ไขวิกฤตน้ำ(๒) สำนักนโยบายและแผนทรัพยากรน้ำ เฉพาะงานเกี่ยวกับฝ่ายเลขานุการคณะกรรมการทรัพยากรน้ำแห่งชาติงานเสนอแนะนโยบาย แผนแม่บท และมาตรการเกี่ยวกับการบริหารจัดการทรัพยากรน้ำในภาพรวมของประเทศงานเสนอแนะแนวทางกรอบแผนงาน และมาตรการในการจัดทำแผนปฏิบัติการจัดการทรัพยากรน้ำของประเทศ รวมทั้งงานติดตามและประเมินผลการดำเนินการตามนโยบาย และแผนแม่บทเกี่ยวกับการบริหารจัดการทรัพยากรน้ำของประเทศ(๓) สำนักบริหารจัดการน้ำ เฉพาะงานเกี่ยวกับการกำหนดกรอบ หลักเกณฑ์เทคโนโลยี และแนวทางการบริหารจัดการทรัพยากรน้ำในระดับข้ามลุ่มน้ำการสนับสนุนและให้คำปรึกษาแนะน้ำ แก่คณะกรรมการลุ่มน้ำ หน่วยงานของรัฐและองค์กรปกครองส่วนท้องถิ่นเกี่ยวกับการบริหารจัดการทรัพยากรน้ำในระดับข้ามลุ่มน้ำ(๔) สำนักประสานความร่วมมือระหว่างประเทศเฉพาะงานเกี่ยวกับการประสานความร่วมมือกับต่างประเทศและองค์กรระหว่างประเทศด้านการบริหารจัดการทรัพยากรน้ำ(๕) สำนักวิจัย พัฒนา และอุทกวิทยา เฉพาะงานเกี่ยวกับการศึกษา วิจัยเทคโนโลยี เกี่ยวกับการบริหารจัดการทรัพยากรน้ำในภาพรวมของประเทศและการวิเคราะห์ปริมาณน้ำ การวางแผนและพัฒนาการบริหารจัดการทรัพยากรน้ำในภาพรวมของประเทศข้อ ๗ให้โอนบรรดากิจการ ทรัพย์สิน งบประมาณ สิทธิ หนี้ ภาระผรกพัน และให้โอนข้าราชการ พนักงานราชการ ลูกจ้างประจำ และอัตรากำลังของส่วนราชการตามข้อ๖ และส่วนราชการอื่นในกรมทรัพยากรน้ำ จำนวน ๑๐๒ อัตราตามที่อธิบดีกรมทรัพยากรน้ำกำหนดไปเป็นของสำนักงานทรัพยากรน้ำแห่งชาติข้อ ๘บรรดาบทบัญญัติแห่งกฎหมาย กฎ ระเบียบ ข้อบังคับ ประกาศ คำสั่ง หรือ มติคณะรัฐมนตรีใดที่อ้างถึงส่วนราชการตามข้อ๔ และข้อ ๖ และข้าราชการ พนักงานราชการ หรือลูกจ้างประจำของส่วนราชการตามข้อ ๔และข้อ ๖ ให้ถือว่าอ้างถึงสำนักงานทรัพยากรน้ำแห่งชาติ หรือข้าราชการพนักงานราชการ หรือลูกจ้างประจำของสำนักงานทรัพยากรน้ำแห่งชาติ แล้วแต่กรณีข้อ ๙ในระยะเริ่มแรก ให้สำนักงบประมาณจัดสรรงบประมาณเพื่อเป็นค่าใช้จ่ายให้กับสำนักงานทรัพยากรน้ำแห่งชาติสำหรับการดำเนินการตามหน้าที่และอำนาจรวมทั้งภารกิจของสำนักงานทรัพยากรน้ำแห่งชาติข้อ ๑๐ให้สำนักงานคณะกรรมการข้าราชการพลเรือน และสำนักงานทรัพยากรน้ำแห่งชาติดำเนินการกำหนดกรอบอัตรากำลังข้าราชการพนักงานราชการ และลูกจ้างประจำรวมจำนวน ๒๔๖ อัตรา ให้สอดคล้องกับโครงสร้างส่วนราชการสำนักงานทรัพยากรน้ำแห่งชาติให้แล้วเสร็จภายในระยะเวลาสามสิบวันนับแต่วันที่กฎกระทรวงแบ่งส่วนราชการสำนักงานทรัพยากรน้ำแห่งชาติมีผลใช้บังคับโดยกรอบอัตรากำลังมาจากการตัดโอนอัตราข้าราชการ พนักงานราชการ ลูกจ้างประจำ และอัตรากำลังจากกรมชลประทานและกรมทรัพยากรน้ำ และเป็นอัตราข้าราชการตั้งใหม่ จำนวน ๘๗ อัตราข้อ ๑๑ในระหว่างที่สำนักงานทรัพยากรน้ำแห่งชาติยังไม่มีคณะอนุกรรมการสามัญประจำกระทรวงหรือคณะอนุกรรมการสามัญประจำกรม ตามกฎหมายว่าด้วยระเบียบข้าราชการพลเรือนให้การดำเนินการเพื่อแต่งตั้งข้าราชการให้ดำรงตำแหน่งในสำนักงานทรัพยากรน้ำแห่งชาติและข้าราชการที่มาปฏิบัติราชการซึ่งได้รับการแต่งตั้งเป็นข้าราชการตามข้อ ๒วรรคสาม ให้ดำรงตำแหน่ง ประเภท ระดับ และสายงานต่าง ๆ ในสำนักงานทรัพยากรน้ำแห่งชาติเป็นไปตามหลักเกณฑ์ที่คณะกรรมการข้าราชการพลเรือนกำหนดข้อ ๑๒ให้นายสำเริง แสงภู่วงค์พ้นจากตำแหน่งรองอธิบดีกรมฝนหลวงและการบินเกษตร และให้ดำรงตำแหน่งรองเลขาธิการสำนักงานทรัพยากรน้ำแห่งชาติและปฏิบัติหน้าที่ตามที่เลขาธิการสำนักงานทรัพยากรน้ำแห่งชาติมอบหมายให้สำนักงานคณะกรรมการข้าราชการพลเรือนและส่วนราชการอื่นที่เกี่ยวข้องดำเนินการให้เป็นไปตามข้อนี้ให้นายกรัฐมนตรีนำความกราบบังคมทูลเพื่อทรงพระกรุณาโปรดเกล้าฯ แต่งตั้งข้าราชการตามวรรคหนึ่ง ให้ดำรงตำแหน่งตามกฎหมายหรือระเบียบที่เกี่ยวข้องให้ข้าราชการตามวรรคหนึ่งหยุดปฏิบัติหน้าที่เดิมและไปช่วยราชการในตำแหน่งใหม่ ตั้งแต่วันถัดจากวันที่คำสั่งนี้ประกาศในราชกิจจานุเบกษาเป็นต้นไปจนกว่าจะทรงพระกรุณาโปรดเกล้าฯ แต่งตั้งให้ดำรงตำแหน่งตามวรรคหนึ่งข้อ ๑๓ให้กรมเจ้าท่ากรมชลประทาน กรมทรัพยากรน้ำ กรมทรัพยากรน้ำบาดาล กรมป้องกันและบรรเทาสาธารณภัยกรมฝนหลวงและการบินเกษตร กรมพัฒนาที่ดิน กรมส่งเสริม การปกครองส่วนท้องถิ่นกรมอุตุนิยมวิทยา สถาบันสารสนเทศทรัพยากรน้ำและการเกษตร (องค์การมหาชน)สำนักงานพัฒนาเทคโนโลยีอวกาศและภูมิสารสนเทศ (องค์การมหาชน) กรุงเทพมหานคร รัฐวิสาหกิจและหน่วยงานอื่นที่เกี่ยวข้องกับทรัพยากรน้ำดำเนินการสนับสนุนและอำนวยความสะดวก ในการให้ข้อมูลและเชื่อมต่อข้อมูลด้านทรัพยากรน้ำตามที่สำนักงานทรัพยากรน้ำแห่งชาติกำหนด โดยมอบหมายให้สถาบันสารสนเทศทรัพยากรน้ำและการเกษตร(องค์การมหาชน) เป็นหน่วยงานหลักในการบูรณาการและเชื่อมต่อข้อมูลให้กับสำนักงานทรัพยากรน้ำแห่งชาติในระยะแรกข้อ ๑๔ ในกรณีที่เห็นสมควรนายกรัฐมนตรีหรือคณะรัฐมนตรีอาจเสนอให้คณะรักษาความสงบแห่งชาติเปลี่ยนแปลงคำสั่งนี้ได้ข้อ ๑๕ ในกรณีมีปัญหาเกี่ยวกับการดำเนินการตามคำสั่งนี้ให้หัวหน้าคณะรักษาความสงบแห่งชาติวินิจฉัยคำวินิจฉัยของหัวหน้าคณะรักษาความสงบแห่งชาติให้เป็นที่สุดในกรณีมีปัญหาเกี่ยวกับงบประมาณหรือการปฏิบัติภารกิจของกรมชลประทานและกรมทรัพยากรน้ำที่โอนไปเป็นของสำนักงานทรัพยากรน้ำแห่งชาติตามคำสั่งนี้ให้คณะกรรมการทรัพยากรน้ำแห่งชาติเป็นผู้วินิจฉัยข้อ ๑๖[๑] คำสั่งนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปสั่ง ณวันที่ ๒๒ มกราคม พุทธศักราช ๒๕๖๑พลเอกประยุทธ์ จันทร์โอชาหัวหน้าคณะรักษาความสงบแห่งชาติพรวิภา/จัดทำ๒๑ มกราคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๕ ง/หน้า ๒๔/๒๒ มกราคม ๒๕๖๑